open-index/open-wikipedia-markdown huggingface dataset:
మర్రి రాజశేఖర్‌రెడ్డి

**మర్రి రాజశేఖర్‌ రెడ్డి** తెలంగాణ రాష్ట్రానికి చెందిన రాజకీయ నాయకుడు, సామాజిక కార్యకర్త, విద్యావేత్త. ఈయన మర్రి లక్ష్మణ్ రెడ్డి ఇన్స్టిట్యూట్ ఆఫ్ టెక్నాలజీ (దుండిగల్), మరికొన్ని విద్యాసంస్థలకు చైర్మన్, డైరెక్టర్‌గా బాధ్యతలు నిర్వర్తిస్తున్నాడు. మర్రి రాజశేఖర్‌రెడ్డి 2019 లో ప్రత్యక్ష రాజకీయాల్లోకి వచ్చాడు.

## జీవిత విషయాలు
మర్రి రాజశేఖర్రెడ్డి 1970 జూన్ 17న హైదరాబాద్ లో జన్మించారు. ఆయన తండ్రి లక్ష్మణ్ రెడ్డి, తల్లి అరుంధతిరెడ్డి, రాజశేఖర్‌ గారికి మమత రెడ్డితో వివాహం జరిగింది. వీరికి ఒక కుమార్తె, ఒక కుమారుడు ఉన్నారు.

## విద్యారంగ సేవలు
తన తండ్రి లక్ష్మణ్రెడ్డిని స్ఫూర్తిగా తీసుకుని సమాజంలో మార్పులను తీసుకురావాలంటే విద్యను మాధ్యమికరంగంగా ఇంజనీరింగ్విద్యను మరింత విస్తరించాలని చిన్న వయసులోనే ఈ రంగంలోకి ప్రవేశించి మారుతున్న పోటీ ప్రపంచానికి విద్యావసరాలను తగిన విధంగా రాజశేఖర్రెడ్డి నూతన సంస్కరణలను తీసుకువస్తూ,  అంచెలంచెలుగా ఎదిగి నేడు ఇన్స్టిట్యూట్ ఆఫ్ ఏరోనాటికల్ ఇంజనీరింగ్, ఎం.ఎల్.ఆర్. ఇన్స్టిట్యూట్ ఆఫ్ టెక్నాలజీ, ఎం.ఎల్.ఇర్. ఇన్స్టిట్యూట్ ఆఫ్ టెక్నాలజీ అండ్ మేనేజ్‌మెంట్ లకు చైర్మన్ గా, వర్ధమాన్ కాలేజ్ ఆఫ్ ఇంజనీరింగ్, సెయింట్ మార్టిన్స్ ఇంజనీరింగ్ కలశాలలో ఉన్నత పదవులను నిర్వర్తిస్తున్నారు.

## సామాజిక సేవ
సమాజంలో తనవంతు సహాయం చేయాలన్న సేవాదృక్పధంతో వివిధ వర్గాలకు రాజశేఖర్ రెడ్డి విద్యార్థులకు, ప్రతిభావంతులకు, పేదవర్గాలకు, క్రీడల్లో రాణిస్తున్న వారికి  ఉపకార వేతనాలను తన విద్యాసంస్థల ద్వారా అందిస్తున్నారు. మేడ్చల్ మల్కాజ్గిరిలో ఆరు గ్రామాలను దత్తత తీసుకుని విద్యా, వైద్య, మౌలిక వసతులకు పెద్ద పీఠ వేస్తూ అభివృద్ధి కార్యక్రమాలు చేస్తున్నాడు. దేశంలోనే ఎక్కువ కార్మికులు కలిగినట్టి హైదరాబాద్ కరోనా, లాక్ డౌన్ సమయంలో ఈ ప్రాంతాలనుండి ఇతర ప్రాంతాలకు వెళ్తున్న వలస కార్మికులకు రోజువారీ కూలీలు, ఆశ్రియులకు భోజన, వసతి, రవాణా ఏర్పాట్లు చేసాడు. మేడ్చల్ జిల్లాలో మున్సిపాలిటీ, ఫ్రంట్ లైన్ వర్కర్ లకి (పారిశుద్ధ్య,వైద్య,పోలీస్,మీడియా) వారికి PPE కిట్ లను అలాగే నిత్యావసర సరుకులను వితరణ చేసాడు. అనాథవృద్ధాశ్రమాలకు, సామాజిక సేవ సంస్థలకు, కరోనా సమయంలో సరిపడా నిత్యావసర సరుకులను అందజేశారు . ముఖ్యమంత్రి సహాయ నిధికి 30 లక్షల రూపాయలను ఆర్థిక సహాయంగా అందించారు. తాను నెలకొల్పిన అరుంధతి హాస్పిటల్ లో ఉచితంగా 5000 పైగా సర్జరీస్ చేయించారు.

## రాజకీయరంగం
రాజశేఖర్‌రెడ్డి సమీప బంధువు సి.హెచ్. మల్లారెడ్డి రాష్ట్ర మంత్రిగా ఉన్నాడు. మర్రి రాజశేఖర్ రెడ్డి ముఖ్యమంత్రి కేసీఆర్‌ చేస్తున్న అభివృద్ధి పనులకు ఆకర్షితుడై 2019లో తెలంగాణ రాష్ట్ర సమితి పార్టీలో చేరి 2019లో మల్కాజిగిరి పార్లమెంట్‌కు పోటీ చేసి ఓటమిపాలయ్యాడు. ఆ తరువాత మల్కాజ్‌గిరి లోక్‌సభ నియోజకవర్గం ఇన్‌చార్జిగా పనిచేశాడు. 2023 ఏప్రిల్ 09న కంటోన్మెంట్ అసెంబ్లీ ఇన్‌చార్జిగా నియమితుడయ్యాడు.

2023 శాసనసభ ఎన్నికల్లో మల్కాజ్‌గిరి అసెంబ్లీ నియోజకవర్గం స్థానానికి మైనంపల్లి హన్మంతరావు పేరు ఖరారు కాగా తన కుమారుడికి మెదక్ సీటు ఇవ్వకపోవడంతో ఆ పార్టీకి రాజీనామా చేయడంతో అక్టోబరు 18న మర్రి రాజశేఖర్‌ రెడ్డికి పార్టీ అధ్యక్షుడు కేసీఆర్ బి ఫారం అందజేశాడు. ఆయన 2023 శాసనసభ ఎన్నికల్లో 49530 ఓట్ల భారీ మెజారిటీతో గెలిచాడు.

## మూలాలు

వర్గం:1970 జననాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా సామాజిక కార్యకర్తలు
వర్గం:హైదరాబాదు జిల్లా రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2023)
సార్పట్ట పరంపర

**సార్పట్ట పరంపర** తమిళంలో 2021లో విడుదలై.. అదే పేరుతో తెలుగులోకి డబ్బింగ్ చేసి విడుదలైన సినిమా. ఆర్య, దుషారా విజయన్‌, పశుపతి, అనుపమ కుమార్‌ ప్రధాన పాత్రల్లో నటించిన ఈ సినిమాకు  పా.రంజిత్‌ దర్శకత్వం వహించాడు. ఈ సినిమా 22 జులై 2021న అమెజాన్‌ ప్రైమ్‌ వీడియో ఓటిటిలో విడుదలయింది

## కథ
సమర అలియాస్ సామ్రాజ్యం (ఆర్య) కు చిన్నప్పటి నుంచీ బాక్సింగ్‌ అంటే ప్రాణం.
క్లాసులు ఎగ్గొట్టి మరీ బాక్సింగ్‌ చూడటానికి వెళ్లేవాడు. కానీ అతని తల్లి భాగ్యం(అనుపమ కుమార్‌) కి  అది ఇష్టం లేకపోవటంతో దూరంగా ఉంటూ, .ఉత్తర చెన్నైలోని ఓ హార్బర్‌లో హమాలి  కూలిగా పనిచేస్తుంటాడు. ఈ బృందాన్ని నడిపించే తాను అమితంగా ఇష్టపడే గురువు మాజీ బాక్సర్ రంగయ్య (పశుపతి)కి అవమానం జరుగుతుంది. 

తనను సవాల్ చేసిన ప్రత్యర్థి బృందం బాక్సర్ వేటపులి (జాన్ కొక్కెన్) మీదికి బాక్సరే అయిన తన కొడుకును కూడా కాదని రాముడు అనే మరో బాక్సర్ను నిలబెడతాడు. కానీ అతను అడ్డం తిరిగి రంగయ్యను అవమానిస్తాడు. దీంతో రంగయ్యను ఎంతో గౌరవించే సమర సార్పట్ట తరపున బాక్సింగ్‌ చేసి గెలుస్తానని  ప్రతిజ్ఞ చేస్తాడు. మరి ఈ పోరులో సమర గెలిచాడా ?? లేదా? అనేది మిగిలిన క‌థ‌.

## నటీనటులు

*ఆర్య 
*దుషారా విజయన్ 
*పశుపతి 
*అనుపమ కుమార్‌ 
*సంచన నటరాజన్ 
* జాన్ కొక్కెన్
*కలైయరసన్
*ప్రియదర్శిని రాజ్ కుమార్ 
*సంతోష్ ప్రతాప్  
*జాన్ విజయ్ 
*షబీర్ కల్లరక్కల్
* జి.ఎం. సుందర్
* తంగదురై
*కిషోర్
*మారన్ 
* కాళీ వెంకట్  
*వెట్టై ముత్తుకుమార్ 
* పోస్టర్ నందకుమార్

## సాంకేతిక నిపుణులు
*బ్యానర్:  నీలం ప్రొడక్షన్స్, కే9 స్టూడియోస్
*నిర్మాత: షణ్ముగమ్‌ దక్షణ్‌రాజ్‌
*కథ, స్క్రీన్ ప్లే, దర్శకత్వం: పా. రంజిత్ 
*సంగీతం: సంతోష్ నారాయణన్
*సినిమాటోగ్రఫీ:మురళి.జి
*ఎడిటింగ్‌: సెల్వ ఆర్‌.కె.
*స్టంట్స్‌: అన్బరివ్‌
*ఆర్ట్‌: టి.రామలింగం

## మూలాలు

వర్గం:2021 సినిమాలు
వర్గం:డబ్బింగ్ సినిమాలు
నాగులపల్లి ధనలక్ష్మి

**నాగులపల్లి ధనలక్ష్మి** ఆంధ్రప్రదేశ్ రాష్ట్రానికి చెందిన రాజకీయ నాయకురాలు మాజీ ప్రభుత్వ ఉద్యోగి. ఆమె 2019లో జరిగిన ఆంధ్రప్రదేశ్ అసెంబ్లీ ఎన్నికల్లో రంపచోడవరం నియోజకవర్గం నుండి ఎమ్మెల్యేగా గెలిచింది.

## జననం,husband name , విద్యాభాస్యం
నాగులపల్లి ధనలక్ష్మి 1986లో ఆంధ్రప్రదేశ్ రాష్ట్రం , తూర్పు గోదావరి జిల్లా , అడ్డతీగల మండలం , గొండోలు గ్రామంలో వీరబ్బాయి దొరా , రాఘవ దంపతులకు జన్మించింది. ఆమె రాజముండ్రి లోని ఎస్.కె.ఆర్ కాలేజీ లో 2011లో బిఎ పూర్తి చేసి, 2013లో సెయింట్ జోసెఫ్ కాలేజీ నుండి బి.ఈ.డి పూర్తి చేసి ప్రభుత్వ ఉద్యోగ పొందింది.

## రాజకీయ జీవితం
నాగులపల్లి ధనలక్ష్మి ఉపాధ్యాయ వృత్తి నుంచి వైఎస్సార్ కాంగ్రెస్ పార్టీ ద్వారా రాజకీయాల్లోకి ప్రవేశించింది. ఆమె  2019 ఎన్నికలలో వైఎస్సార్ కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి  టీడీపీ అభ్యర్థి వంతల రాజేశ్వరి పై 39,206 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికైయింది.

## మూలాలు

వర్గం:ఆంధ్రప్రదేశ్ వ్యక్తులు
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
వర్గం:తూర్పు గోదావరి జిల్లా ఉపాధ్యాయులు
వర్గం:తూర్పు గోదావరి జిల్లా
వంతల రాజేశ్వరి

**వంతల రాజేశ్వరి** ఆంధ్రప్రదేశ్ రాష్ట్రానికి చెందిన రాజకీయ నాయకురాలు మాజీ ఎమ్మెల్యే. ఆమె 2014లో జరిగిన ఆంధ్రప్రదేశ్ అసెంబ్లీ ఎన్నికల్లో రంపచోడవరం నియోజకవర్గం నుండి ఎమ్మెల్యేగా గెలిచింది.

## జననం, విద్యాభాస్యం
వంతల రాజేశ్వరి 1981లో ఆంధ్రప్రదేశ్ రాష్ట్రం,  తూర్పు గోదావరి జిల్లా , రంపచోడవరం ,  అడ్డతీగల మండలం , దాకోడు గ్రామంలో జన్మించింది. ఆమె ఏడవ తరగతి వరకు చదువుకుంది.

## రాజకీయ జీవితం
వంతల రాజేశ్వరి రాజకీయ నేపథ్యం ఉన్న కుటుంబ నుండి రాజకీయాల్లోకి వచ్చింది. ఆమె తండ్రి కొండబాబు 1987లో కాంగ్రెస్ పార్టీ అడ్డతీగల మండల ఉపాధ్యక్షుడిగా, 1989లో అడ్డతీగల ఎంపీపీగా పని చేశాడు. రాజేశ్వరి 2006లో కాంగ్రెస్ పార్టీ తరపున పోటీ చేసి అడ్డతీగల ఎంపీపీగా పని చేసింది. 2014లో రంపచోడవరం ఎస్టీ రిజర్వ్డ్ నియోజకవర్గంగా మారడంతో ఆమె వైఎస్సార్ కాంగ్రెస్ పార్టీ లో చేరి, వైఎస్సార్సీపీ అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్ధి సీతంశెట్టి వెంకటేశ్వరరావు పై 8222 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికైయింది.ఆమె 4 నవంబర్ 2017లో వైఎస్సార్ కాంగ్రెస్ పార్టీ నుండి తెలుగుదేశం పార్టీలో చేరింది.

## మూలాలు

వర్గం:ఆంధ్రప్రదేశ్ వ్యక్తులు
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
గిడ్డి ఈశ్వరీ

**గిడ్డి ఈశ్వరీ** ఆంధ్రప్రదేశ్ రాష్ట్రానికి చెందిన రాజకీయ నాయకురాలు మాజీ ఎమ్మెల్యే. ఆమె 2014లో జరిగిన ఆంధ్రప్రదేశ్ అసెంబ్లీ  ఎన్నికల లో పాడేరు నియోజకవర్గం నుంచి పోటీ చేసి ఎమ్మెల్యే గా గెలుపొందారు. 

## జననం, విద్యాభాస్యం
గిడ్డి ఈశ్వరీ ఆంధ్రప్రదేశ్ రాష్ట్రం,   విశాఖపట్నం జిల్లా ,   పాడేరులో జన్మించింది. ఆమె 2001లో ఆంధ్రా యూనివర్సిటీ నుండి ఎంఏ పూర్తి చేసింది.

## రాజకీయ జీవితం
గిడ్డి ఈశ్వరీ 2013లో వైఎస్సార్ కాంగ్రెస్ పార్టీలో చేరింది. ఆమె పాడేరు నియోజకవర్గానికి పార్టీ సమన్వయకర్తగా నియమితులైన పార్టీ నిర్వహించిన సమైక్యాంధ్ర ఉద్యమాన్ని నియోజకవర్గంలో పెద్ద ఎత్తున నిర్వహించింది. ఆమె 2014లో జరిగిన అసెంబ్లీ ఎన్నికల్లో పాడేరు నియోజకవర్గం నుండి వైఎస్సార్‌సిపి నుండి పోటీ చేసి తన సమీప ప్రత్యర్థి సి.పి.ఐ అభ్యర్ధి జీ దేముడు పై 26141 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికైయింది. ఆమె 28 జులై 2016 లో వైఎస్సార్ కాంగ్రెస్ పార్టీ అరకు పార్లమెంట్‌ నియోజకవర్గ పరిశీలకురాలిగా నియమితురాలైంది. ఆమె 27 నవంబర్ 2017లో వైఎస్సార్ కాంగ్రెస్ పార్టీ నుండి తెలుగుదేశం పార్టీ లో చేరింది.

గిడ్డి ఈశ్వరీ 2019లో జరిగిన అసెంబ్లీ ఎన్నికల్లో పాడేరు నియోజకవర్గం నుండి తెలుగుదేశం పార్టీ తన సమీప ప్రత్యర్థి  వైఎస్సార్‌సిపి  అభ్యర్ధి కొట్టగుళ్లి భాగ్యలక్ష్మి చేతిలో  42,804 ఓట్ల తేడాతో ఓటమి పాలయ్యింది.

## మూలాలు

వర్గం:విశాఖపట్నం జిల్లా నుండి ఎన్నికైన శాసన సభ్యులు
వర్గం:విశాఖపట్నం జిల్లా మహిళా రాజకీయ నాయకులు
పోచయ్య కృష్ణమూర్తి

**పోచయ్య కృష్ణమూర్తి** (12 జూలై 1947 - 28 జనవరి 1999) తెలంగాణకు చెందిన భారత క్రికెటర్. 1971లో వెస్టిండీస్ జట్టుతో 5 టెస్టులు, 1976లో న్యూజిలాండ్ జట్టుతో ఒక అంతర్జాతీయ వన్డే ఆడాడు. పల్లెమోని కృష్ణమూర్తి అని కూడా పిలుస్తారు.

## జననం
కృష్ణమూర్తి 1947, జూలై 12న తెలంగాణలోని హైదరాబాదులో జన్మించాడు. స్టేట్ బ్యాంక్ ఆఫ్ ఇండియాలో కూడా పనిచేశాడు.

## క్రీడారంగం
1971లో ఫరోఖ్ ఇంజనీర్ బ్యాకప్‌గా ఇంగ్లాండ్‌లో, 1976లో న్యూజిలాండ్, వెస్టిండీస్‌లలో కిర్మానీ డిప్యూటీగా పర్యటించాడు. 1967లో అరంగేట్రం చేసిన తరువాత 1970లలో హైదరాబాదు తరఫున ఫస్ట్ క్లాస్ క్రికెట్ ఆడాడు. రంజీ ట్రోఫీలో మొత్తం 11 స్లాట్లలో బ్యాటింగ్ చేశాడు. సెంచరీ పార్టనర్‌షిప్ బ్యాటింగ్‌లో నంబరు 1 గా, 11వ స్థానంలో ఉన్న ఏకైక బ్యాట్స్ మన్ ఇతడు.

## మరణం
కృష్ణమూర్తి 1999, జనవరి 27న హైదరాబాదులో మరణించాడు.

## మూలాలు

## బయటి లింకులు
*  
* క్రికెట్ ఆర్కైవ్‌లో పోచయ్య కృష్ణమూర్తి 

వర్గం:1947 జననాలు
వర్గం:1999 మరణాలు
వర్గం:హైదరాబాదు జిల్లా క్రీడాకారులు
వర్గం:హైదరాబాదు జిల్లా వ్యక్తులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:తెలంగాణ క్రికెట్ క్రీడాకారులు
రామచంద్ర ప్రసాద్ సింగ్

alt=Ramchandra Prasad singh.jpg|thumb|సంభాషిస్తున్న రామచంద్ర ప్రసాద్ సింగ్
**రామచంద్ర ప్రసాద్ సింగ్** (జననం 1958 జులై 6) భారతదేశానికి చెందిన రాజకీయ నాయకుడు, జనతాదళ్ (యునైటెడ్) జాతీయ అధ్యక్షుడు. ఇతను 2010 నుండి బీహార్ రాష్ట్రనుండి రాజ్యసభ పార్లమెంటు సభ్యుడిగా ఉన్నాడు. ఇతను రాజకీయాల్లో చేరడానికి ముందు ఉత్తర్ ప్రదేశ్ కేడర్ ఐఎఎస్ అధికారి.

2021 జులై 7న క్యాబినెట్ సమగ్రత జరిగినప్పుడు రెండవ మోడీ మంత్రిత్వ శాఖలో ఉక్కు మంత్రిత్వ శాఖకి కేంద్ర మంత్రిగా బాధ్యతలు స్వీకరించాడు.

## వ్యక్తిగత జీవితం
సింగ్ బీహార్ లోని నలంద జిల్లాలోని ముస్తఫాపూర్ లో సుఖ్దేవో నారాయణ్ సింగ్, దుఖాలలో దేవి దంపతులకు జన్మించాడు. అతను నలందాలోని హుస్సేన్పూర్ హై స్కూల్ నుండి పాఠశాల విద్యను అభ్యసించాడు. పాట్నా కాలేజీ నుండి చరిత్రలో బ్యాచిలర్ ఆఫ్ ఆర్ట్స్ (ఆనర్స్) పట్టా పొందాడు ఆ తరువాత న్యూ ఢిల్లీలోని జవహర్‌లాల్ నెహ్రూ విశ్వవిద్యాలయంలో స్కూల్ ఆఫ్ ఇంటర్నేషనల్ స్టడీస్ నుండి అంతర్జాతీయ వ్యవహారాలలో మాస్టర్స్ విద్య పూర్తి చేసాడు. 1982  మే 21న గిరిజా సింగ్‌తో  ఇతని వివాహమైంది, వీరికి  ఇద్దరు కుమార్తెలు ఉన్నారు. ఇతని కుమార్తె లిపి సింగ్ 2016 బ్యాచ్ ఐపిఎస్ అధికారి.

## మూలాలు

వర్గం:1958 జననాలు
వహీద్ యార్ ఖాన్

**వహీద్ యార్ ఖాన్** (జననం 9 నవంబరు 1942) తెలంగాణకు చెందిన భారత మాజీ క్రికెటర్. 1960 నుండి 1968 వరకు భారతదేశం తరపున ఫస్ట్ క్లాస్ క్రికెట్ ఆడాడు. 1969 నుండి 1975 వరకు  పాకిస్తాన్ తరపున ఆడాడు.

## జననం
ఇతడు 1942, నవంబరు 9న తెలంగాణలోని హైదరాబాదులో జన్మించాడు.

## భారతదేశం తరపున
1957-58 నుండి 1959-60 వరకు కూచ్ బెహర్ ట్రోఫీలో సౌత్ జోన్ పాఠశాలకు వహీద్ యార్ ఖాన్ ప్రాతినిధ్యం వహించాడు. 1959-60లో జట్టు విజయంలో కీలకపాత్ర వహించాడు. 1960-61 నుండి 1964-65 వరకు రోహింటన్ బారియా ట్రోఫీలో ఉస్మానియా విశ్వవిద్యాలయానికి ప్రాతినిధ్యం వహించాడు.

1960-61లో రంజీ ట్రోఫీలో హైదరాబాదు క్రికెట్ జట్టు తరఫున ఫస్ట్-క్లాస్ క్రికెట్ లోకి అరంగేట్రం చేశాడు. 1964-65లో హైదరాబాదు ఫైనల్స్‌కు చేరుకున్నప్పుడు, క్వార్టర్ ఫైనల్‌లో 67 పరుగులు, సెమీ-ఫైనల్‌లో 109 (మొదటి సెంచరీ), బొంబాయి చేతిలో ఓడిపోయినప్పుడు 78, 23 పరుగులతో హైదరాబాదు ఫైనల్‌లో అత్యధిక స్కోరర్‌గా నిలిచాడు. 1966-67లో చార్లీ గ్రిఫిత్ నేతృత్వంలోని వెస్ట్ ఇండియన్ మ్యాచ్ లో 62 పరుగుల తేడాతో సౌత్ జోన్ తరఫున ఒక మ్యాచ్ ఆడాడు. 1968-69 లో ఆంధ్రా క్రికెట్ జట్టుతో జరిగిన మ్యాచ్ లో హైదరాబాదు క్రికెట్ జట్టు తరపున కెనియా జయాన్షియల్ తో కలిసి నాలుగో వికెట్ కు 258 పరుగులు జతచేసి 174 పరుగులతో నాటౌట్ గా నిలిచాడు.

## పాకిస్తాన్‌ తరపున
1969లో తన తల్లిదండ్రులతో కలిసి పాకిస్తాన్ వెళ్ళాడు. అక్కడ కరాచీ వైట్స్, పాకిస్తాన్ ఇంటర్నేషనల్ ఎయిర్ లైన్స్ తరపున ఆడటానికి ఎంపికయ్యాడు. 1970-71లో ఐదు మ్యాచ్‌లలో 68.40 సగటుతో 342 పరుగులు చేశాడు. ఇందులో నేషనల్ బ్యాంక్‌తో పాకిస్తాన్ ఇంటర్నేషనల్ ఎయిర్‌లైన్స్ బి తరపున ఆడిన మ్యాచ్ లో 116 పరుగులతో నాటౌట్‌ గా నిలిచాడు. 1972-73లో లాహోర్ బి క్రికెట్ జట్టుతో పాకిస్తాన్ ఇంటర్నేషనల్ ఎయిర్‌లైన్స్ తరపున ఆడి 119 పరుగులు (తన చివరి సెంచరీ) చేశాడు.

## మూలాలు

## బయటి లింకులు
* క్రికెట్ ఆర్కైవ్‌లో వహీద్ యార్ ఖాన్

వర్గం:జీవిస్తున్న ప్రజలు
వర్గం:1942 జననాలు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:హైదరాబాదు జిల్లా క్రీడాకారులు
వర్గం:హైదరాబాదు జిల్లా వ్యక్తులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:తెలంగాణ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
దట్ ఈజ్ మహాలక్ష్మి

**దట్ ఈజ్ మహాలక్ష్మి** 2018లో నిర్మించిన తెలుగు సినిమా. 2013లో హిందీలో  హిట్టయినా ‘క్వీన్’ సినిమా ను తమన్నా ప్రధాన పాత్రలో తెలుగుతో పాటు **మలయాళం**, **తమిళం**, **కన్నడ** భాషల్లో రిమేక్ చేశారు.

## చిత్ర నిర్మాణం
దట్ ఈజ్ మహాలక్ష్మి హిందీలో 2014లో హిట్ అయినా క్వీన్ సినిమాను తెలుగుతో పాటు **మలయాళం**, **తమిళం**, **కన్నడ** భాషల్లో మెడీయంటి ఫిలిమ్స్ ఇంటర్నేషనల్ ప్రెవేట్‌ లిమిటెడ్ బ్యాన‌ర్‌పై 2018లో రిమేక్ చేశారు. ఈ సినిమాకు ముందుగా నీలకంఠ దర్శకత్వం వహించగా,  యూనిట్‌ సభ్యులతో విభేదాల కారణంగా ఆయన తప్పుకున్నారు. ఆ తరువాత ప్రశాంత్ వర్మ రీమేక్‌ను పూర్తి చేశాడు. థట్ ఈజ్ మహాలక్ష్మి సినిమా సినిమా షూటింగ్ జులై 2018లో  పూర్తి చేసుకుంది. ఈ చిత్రాన్ని అక్టోబర్‌ 2018లో విడుదల చేయాలనుకున్న కొని కారణాల వల్ల విడుదల కాలేదు.

‘దటీజ్‌ మహాలక్ష్మి’ ఫస్ట్ లుక్‌ ను 19 అక్టోబర్ 2018న విడుదల చేసి, టీజర్ ను 21 డిసెంబర్ 2018న విడుదల చేశారు.

## నటీనటులు
* తమన్నా
*సిద్ధు జొన్నలగడ్డ 
*గీతాంజలి 
*జీవీఎల్ నరసింహ రావు 
*మాస్టర్ సంపత్
*చిన్మయ అగ్రవాల్  
*రూప లక్ష్మి

## సాంకేతిక నిపుణులు
*బ్యానర్:  మెడీయంటి ఫిలిమ్స్ ఇంటర్నేషనల్ ప్రెవేట్‌ లిమిటెడ్
*నిర్మాత: మను కుమారన్
*దర్శకత్వం:  ప్రశాంత్ వర్మ 
*సంగీతం: అమిత్ త్రివేది  అర్జున హా
*పాటలు: కృష్ణకాంత్‌

## మూలాలు

వర్గం:2018 తెలుగు సినిమాలు
వర్గం:తమన్నా నటించిన సినిమాలు
కరేరి సరస్సు

**కరేరి సరస్సు** హిమాచల్ ప్రదేశ్ లోని కాంగ్రా జిల్లా లో గల ఒక మంచి నీటి సరస్సు.
## పేరు
సరస్సుకి ఆగ్నేయ దిశలో 9 కిలోమీటర్ల దూరంలో కరేరి అనే గ్రామం ఉంది కాబట్టి ఈ సరస్సుకు కరేరి సరస్సు అని పేరు వచ్చింది. 
## భౌగోళికం
కరేరి సరస్సు ధౌలాధర్ శ్రేణికి దక్షిణంగా ఉన్న లోతైన, నిస్సారమైన మంచినీటి సరస్సు. దీని ఉపరితలం సముద్ర మట్టానికి 2934 మీటర్ల ఎత్తులో ఉంటుంది.  ధౌలాధర్ శ్రేణి నుండి మంచు కరగడం వలన సరస్సు లోకి నీరు ప్రవహిస్తుంది.
## ప్రత్యేకత
కరేరి సరస్సు ధౌలాధర్ శ్రేణిలో ట్రెక్కింగ్ కు ప్రసిద్ది చెందింది.  ఈ సరస్సు డిసెంబర్ ప్రారంభం నుండి మార్చి-ఏప్రిల్ వరకు మంచుతో గడ్డకట్టబడి ఉంటుంది. ఈ సరస్సు ఎదురుగా ఉన్న ఒక కొండపై శివుడు, అమ్మవారి ఆలయాలు ఉన్నాయి.  
## మూలాలు

వర్గం:సరస్సులు
వర్గం:హిమాచల్ ప్రదేశ్
వర్గం:నీటి వనరులు
వివేక్ జయసింహ

**వివేక్ జయసింహ** (జననం 18 మార్చి 1964) తెలంగాణకు చెందిన భారతీయ మాజీ ఫస్ట్ క్లాస్ క్రికెటర్. హైదరాబాదు, గోవా క్రికెట్ జట్లకు ప్రాతినిధ్యం వహించాడు. 

## జననం
వివేక్ 1964, మార్చి 18న తెలంగాణలోని హైదరాబాదులో జన్మించాడు. ఇతని తండ్రి ఎం.ఎల్.జయసింహ భారత మాజీ అంతర్జాతీయ క్రికెటర్. భారతదేశం తరఫున 39 టెస్ట్ మ్యాచ్‌లు ఆడాడు.

## క్రీడారంగం
జయసింహ కుడిచేతి వాటం బ్యాట్స్‌మన్, అప్పుడప్పుడు రైట్ ఆర్మ్ ఆఫ్ బ్రేక్ బౌలర్. 1982/83 నుండి 1993/94 మధ్యకాలంలో 12 సీజన్లలో హైదరాబాదు క్రికెట్ జట్టు తరపున, 1994/95 నుండి 1997/98 మధ్యకాలంలో 4 సీజన్లలో గోవా క్రికెట్ జట్టు తరపున ఆడాడు. 1986–87 రంజీ ట్రోఫీ, 1987–88 ఇరానీ కప్ గెలిచిన హైదరాబాదు జట్టులో సభ్యుడిగా ఉన్నాడు. 1989-90 రంజీ ట్రోఫీలో 59 పరుగుల సగటుతో 534 పరుగులతో ఎక్కువ పరుగులు చేసిన ఐదుమందిలో జయసింహ ఒకడు. 78 ఫస్ట్-క్లాస్ మ్యాచ్‌లలో 4000 పరుగులు, 19 లిస్ట్ ఎ మ్యాచ్‌లలో 500 కి పైగా పరుగులు చేశాడు.

పదవీ విరమణ తర్వాత జయసింహ కోచ్ గా మారాడు. 2000ల ప్రారంభంలో హైదరాబాదు జట్టు అసిస్టెంట్ కోచ్‌గా పనిచేశాడు. 2008, 2010 మధ్య మ్యాచ్ రిఫరీగా కూడా పనిచేశాడు. 2010 నవంబరు వరకు హైదరాబాదు జట్టు బ్యాటింగ్ కోచ్ గా ఉండి, రాజస్థాన్‌తో జరిగిన మ్యాచ్‌లో హైదరాబాదు జట్టు 21 పరుగుల వద్ద ఆలౌట్ అయినపుడు తన పదవికి రాజీనామా చేశాడు. ఆ తర్వాత హైదరాబాదు క్రికెట్ అసోసియేషన్ క్రికెట్ అకాడమీ ఆఫ్ ఎక్సలెన్స్‌లో కోచ్‌లలో ఒకరిగా పనిచేశాడు.

## మూలాలు

## బయటి లింకులు
* 
* 

వర్గం:జీవిస్తున్న ప్రజలు
వర్గం:1964 జననాలు
వర్గం:హైదరాబాదు జిల్లా క్రీడాకారులు
వర్గం:హైదరాబాదు జిల్లా వ్యక్తులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:తెలంగాణ క్రికెట్ క్రీడాకారులు
నోయెల్ డేవిడ్

**నోయెల్ ఆర్థర్ డేవిడ్** (జననం 26 ఫిబ్రవరి 1971) భారత మాజీ క్రికెటర్. హైదరాబాదు క్రికెట్ జట్టు తరఫున దేశీయ క్రికెట్ ఆడాడు. 1997లో భారతదేశం తరపున 4 అంతర్జాతీయ వన్డే మ్యాచ్ లు ఆడాడు.

## జీవిత విషయాలు
నోయెల్ 5 సంవత్సరాల వయస్సులో ఉన్నప్పుడు అతని కుటుంబం పుదుచ్చేరి నుండి వచ్చి హైదరాబాదులో స్థిరపడింది. తన తోబుట్టువులలో ఒకరు (అన్నయ్య) ఇప్పటికీ పుదుచ్చేరిలోనే నివసిస్తున్నాడు. నోయెల్ హైదరాబాదులోని ఆల్ సెయింట్స్ హైస్కూల్ లో చదివాడు.  ఇక్కడ అబిద్ అలీ, సయ్యద్ కిర్మాణీ, ముహమ్మద్ అజహరుద్దీన్, వెంకటపతి రాజు మొదలైన టెస్ట్ ప్లేయర్స్ ఇక్కడ చదివారు. 100, 200 మీటర్ల అథ్లెట్, ఫీల్డింగ్ కోచ్ సంపత్ కుమార్ తో కలిసి అభివృద్ధి చేశాడు.

## క్రీడారంగం
నోయెల్ బౌలింగ్ ఆల్ రౌండర్, మంచి ఆఫ్ బ్రేక్ బౌలర్, లోయర్ ఆర్డర్ బ్యాట్స్ మన్. అంతేకాకుండా అద్భుతమైన ఫీల్డింగ్ చేసేవాడు. హైదరాబాదు జట్టు రికార్డు 944 పరుగులలో నోయెల్ తన రెండవ మ్యాచ్ లోనే డబుల్ సెంచరీ చేశాడు.

భారత క్రికెట్ జట్టుకు నోయెల్ ఎప్పుడూ గొప్ప ఫీల్డర్ అని సునీల్ గవాస్కర్ పేర్కొన్నాడు. కరేబియన్ వ్యాఖ్యాత టోనీ కోజియర్‌తోపాటు, గవాస్కర్ నోయెల్ ను జాంటి రోడ్స్‌తో కూడా పోల్చాడు. నోయెల్‌ 1997లో వెస్టిండీస్‌లో పర్యటించిన భారత జట్టులో సభ్యుడు. టీమిండియా త‌ర‌ఫున   నాలుగు వన్డేలు ఆడి నాలుగు వికెట్లు తీసుకున్నాడు.

## పదవీ విరమణ తరువాత
నోయెల్ తన పదవీ విరమణ తరువాత హైదరాబాదు జట్టుకు చీఫ్ సెలెక్టర్ గా, జూనియర్ సెలక్షన్ కమిటీ ఛైర్మన్ గా పనిచేశాడు. నోయెల్ కు హైదరాబాదు జట్టుకు కోచ్ కావాలన్న కోరిక ఉండేది.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1971 జననాలు
వర్గం:హైదరాబాదు జిల్లా క్రీడాకారులు
వర్గం:హైదరాబాదు జిల్లా వ్యక్తులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:తెలంగాణ క్రికెట్ క్రీడాకారులు
ముర్తుజా బేగ్

**ముర్తుజా అలీ బేగ్** ( 8 నవంబరు 1941 - 17 జూలై 2015) తెలంగాణకు చెందిన భారత మాజీ క్రికెటర్. 1958, 1971 మధ్యకాలంలో హైదరాబాదు, ఆక్స్ఫర్డ్ విశ్వవిద్యాలయం క్రికెట్ జట్ల తరపున ఫస్ట్ క్లాస్ క్రికెట్ ఆడాడు.

## జననం
ముర్తుజా 1941, నవంబరు 8న తెలంగాణలోని హైదరాబాదులో జన్మించాడు.

## క్రీడారంగం
ముర్తుజా 1958-59లో జరిగిన రంజీ ట్రోఫీలో హైదరాబాదు క్రికెట్ జట్టు తరఫున మిడిల్ ఆర్డర్ బ్యాట్స్‌మన్‌గా తొలిసారిగా క్రికెట్ లోకి అడుగుపెట్టాడు. ఆ సీజన్‌లో ఒకసారి, 1959-60లో మూడుసార్లు ఆడాడు.

హైదరాబాదులోని ఉస్మానియా విశ్వవిద్యాలయంలో చదివిన తరువాత ఆక్స్ఫర్డ్ లోని న్యూ కాలేజీకి వెళ్ళాడు. 1961, 1964 మధ్యకాలంలో ఆక్స్ఫర్డ్ విశ్వవిద్యాలయం తరపున 28సార్లు క్రికెట్ ఆడి, 27.53 సగటుతో 1349 పరుగులు చేశాడు. 1962లో డెర్బీషైర్‌పై 103 పరుగుల అత్యధిక స్కోరు చేశాడు. కేంబ్రిడ్జ్ విశ్వవిద్యాలయంతో జరిగిన వార్షిక మ్యాచ్‌లో అతను మూడుసార్లు ఆడాడు; 1962లో అతని సోదరుడు అబ్బాస్ కూడా జట్టులో అడాడు, ఇన్నింగ్స్ మొదటి బంతికి ఆక్స్ఫర్డ్ మొదటి వికెట్ కోల్పోయిన తరువాత ఇద్దరూ కలిసి రెండవ వికెట్ కు 72 పరుగుల భాగస్వామ్యాన్ని పంచుకున్నారు.

భారతదేశానికి తిరిగి వచ్చి 1965-66, 1970-71 మధ్యకాలలో హైదరాబాదు క్రికెట్ జట్టు తరఫున ఆడాడు. 1966-67లో హైదరాబాదు క్రికుట్ జట్టు తరపున ఆంధ్రా క్రికెట్ జట్టుతో ఆడినపుడు అత్యధిక స్కోరు 83 పరుగులు చేసి, రిటైర్డ్ హర్ట్ గా వెనుదిరిగాడు.

## మరణం
తన భార్య దిల్నాజ్‌తో కలిసి హైదరాబాద్‌లోని బంజారా హిల్స్‌లో నివసిస్తున్న ముర్తుజా 2015 జూలై 17న తన స్వగృహంలో మరణించాడు.

## మూలాలు

## బయటి లింకులు

*  
* క్రికెట్ ఆర్కైవ్‌లో ముర్తుజా అలీ బేగ్

వర్గం:1941 జననాలు
వర్గం:2015 మరణాలు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:హైదరాబాదు జిల్లా క్రీడాకారులు
వర్గం:హైదరాబాదు జిల్లా వ్యక్తులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:తెలంగాణ క్రికెట్ క్రీడాకారులు
బండా శ్రీనివాస్

**బండా శ్రీనివాస్** తెలంగాణ రాష్ట్రానికి చెందిన రాజకీయ నాయకుడు. ఆయన 23 జులై 2021న తెలంగాణ రాష్ట్ర షెడ్యూల్డ్ కులాల అభివృద్ధి సంస్థ (ఎస్సీ కార్పొరేషన్) చైర్మన్‌గా నియమితుడయ్యాడు.

## జననం, విద్యాభాస్యం
బండా శ్రీనివాస్‌ 2 జూన్ 1969లో తెలంగాణ రాష్ట్రం, కరీంనగర్ జిల్లా, హుజూరాబాద్ లో జన్మించాడు. ఆయన కరీంనగర్ లో ఇంటర్మీడియట్ పూర్తి చేసి, డిగ్రీ ని కొన్ని కారణాల వల్ల మధ్యలో ఆపేశాడు.

## రాజకీయ జీవితం
బండా శ్రీనివాస్‌ 1984లో కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేశాడు. ఆయన కాంగ్రెస్ అనుబంధ విభాగం ఎన్.ఎస్.యూ.ఐ కరీంనగర్ జిల్లా కార్యదర్శిగా, 1992 నుండి 1995 వరకు హుజూరాబాద్ వ్యవసాయ మార్కెట్ కమిటీ డైరక్టర్‌గా, 1995 నుండి 2000 వరకు హుజూరాబాద్ ఎంపీటీసీ సభ్యుడిగా, 1996 నుండి 1999 వరకు జిల్లా టెలికాం బోర్డు సభ్యుడిగా పని చేశాడు.

తెలంగాణ ప్రత్యేక రాష్ట్ర సాధన కోసం 2001లో కేసీఆర్ ప్రారంభించిన తెలంగాణ రాష్ట్ర సమితి పార్టీలో చేరాడు. ఆయన 2006 నుండి 2011 వరకు హుజూరాబాద్ ఎంపీటీసీ సభ్యుడిగా,  2007 నుండి 2015 వరకు రెండుసార్లు హుజూరాబాద్ మండలాధ్యక్షుడిగా,   2015 నుండి 2018 వరకు కరీంనగర్ జిల్లా కార్యదర్శిగా, 2018 నుండి రాష్ట్ర సంయుక్త కార్యదర్శిగా వివిధ హోదాల్లో పని చేశాడు.ఆయన 23 జులై 2021న తెలంగాణ రాష్ట్ర షెడ్యూల్డ్ కులాల అభివృద్ధి సంస్థ (ఎస్సీ కార్పొరేషన్) చైర్మన్‌గా నియమితుడయ్యాడు. బండా శ్రీనివాస్‌ హైదరాబాద్ మాసబ్ ట్యాంక్‌లోని సంక్షేమ భవన్‌లో 30 జులై 2021న చైర్మన్‌గా భాద్యతలు స్వీకరించాడు.

## మూలాలు

వర్గం:కరీంనగర్ జిల్లా రాజకీయ నాయకులు
వర్గం:తెలంగాణ ఉద్యమకారులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ కార్పొరేషన్ మాజీ చైర్మన్లు
వర్గం:రెండవ ప్రత్యేక తెలంగాణ ఉద్యమంలో పాల్గొన్న కరీంనగర్ జిల్లా వ్యక్తులు
జోగి రమేష్

**జోగి రమేష్** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో పెడన నియోజకవర్గం ఎమ్మెల్యేగా ఎన్నికై,  2022 ఏప్రిల్ 11న జరిగిన మంత్రివర్గ పునర్‌ వ్యవస్థీకరణలో భాగంగా  గృహనిర్మాణ శాఖ మంత్రిగా ప్రమాణ స్వీకారం చేశాడు.

## జననం, విద్యాభాస్యం
జోగి రమేష్ 1970లో ఆంధ్రప్రదేశ్ రాష్ట్రం ,  కృష్ణా జిల్లా , ఇబ్రహీంపట్నం లో జన్మించాడు. ఆయన విజయవాడలోని సర్దార్ గౌతు లచ్చన్న నేషనల్ కాలేజీ నుండి 1990లో బిఎస్సి పూర్తి చేశాడు.

## రాజకీయ జీవితం
జోగి రమేష్ కాంగ్రెస్ పార్టీ ద్వారా రాజకీయాల్లోకి వచ్చి యూత్‌కాంగ్రెస్‌ కార్యకర్తగా తన రాజకీయ ప్రస్థానాన్ని ప్రారంభించాడు. ఆయన కృష్ణాజిల్లా యూత్‌ కాంగ్రెస్‌ అధ్యక్షుడిగా, రైల్వే బోర్డు సభ్యుడిగా, ఆర్టీసీ జోనల్‌ చైర్మన్‌గా పార్టీలో వివిధ హోదాల్లో పని చేశాడు. ఆయన 2009లో జరిగిన ఆంధ్రప్రదేశ్ అసెంబ్లీ ఎన్నికల్లో పెడన నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి కాగిత వెంకట్రావు పై 1192 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. జోగి రమేష్ 2012లో వైఎస్సార్ కాంగ్రెస్ పార్టీలో చేరి,  2014లో జరిగిన ఎన్నికల్లో మైలవరం నియోజకవర్గం నుండి వైఎస్సార్‌సీపీ అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి దేవినేని ఉమామహేశ్వరరావు చేతిలో 7569 ఓట్ల తేడాతో ఓటమి పాలయ్యాడు.ఆయన తరువాత వైఎస్సార్ కాంగ్రెస్ పార్టీ రాష్ట్ర అధికార ప్రతినిధిగా పని చేశాడు. 

జోగి రమేష్ 2019లో జరిగిన ఆంధ్రప్రదేశ్ అసెంబ్లీ ఎన్నికల్లో పెడన నియోజకవర్గం నుండి వైఎస్సార్ కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి కాగిత కృష్ణప్రసాద్ పై 7839 ఓట్ల మెజారిటీతో గెలిచి రెండోసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2022 ఏప్రిల్ 11న వై.ఎస్. జగన్మోహన్ రెడ్డి మంత్రివర్గంలో గృహనిర్మాణ శాఖ మంత్రిగా ప్రమాణ స్వీకారం చేశాడు.

## మూలాలు

## బయటి లింకులు
* 
వర్గం:కృష్ణా జిల్లా రాజకీయ నాయకులు
వర్గం:కృష్ణా జిల్లా నుండి ఎన్నికైన శాసన సభ్యులు
సామినేని ఉదయభాను

**సామినేని ఉదయభాను** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ప్రస్తుతం జగ్గయ్యపేట నియోజకవర్గం ఎమ్మెల్యేగా, ప్రభుత్వ విప్‌గా ఉన్నాడు.

## జననం, విద్యాభాస్యం
సామినేని ఉదయభాను 1955లో ఆంధ్రప్రదేశ్ రాష్ట్రం, కృష్ణా జిల్లా, జగ్గయ్యపేటలో జన్మించాడు. ఆయన జగ్గయ్యపేట లోని 1970లో జిల్లా పరిషత్ పాఠశాలలో పదవ తరగతి, 1972లో ఎస్.జి.ఎస్ కాలేజీ నుండి ఇంటర్మీడియట్ 1975లో బీకామ్ పూర్తి చేసాడు.

## రాజకీయ జీవితం
సామినేని ఉదయభాను కాంగ్రెస్ పార్టీ ద్వారా రాజకీయాల్లోకి వచ్చి తొలిసారి 1999లో జగ్గయ్యపేట నియోజకవర్గం ఎమ్మెల్యేగా ఎన్నికయ్యాడు.2004లో రెండోవసారి కూడా విజయం సాధించారు.2009, 2014 ఎన్నికలలో సమీప తేలుగుదేశం పార్టీ అభ్యర్థి |శ్రీరాం రాజగోపాల్ పై ఓటమి పాలాయినారు. తిరిగి 2019 లో వై. యాస్.కాంగ్రీస్ పార్టీ అభ్యర్థిగా మూడోవ సారి శాసనసభ్యుడుగా ఎన్నికయ్యారు. 2019 జగన్ మెహన్ రెడ్డి గారి మంత్రి వర్గంలో ఉంటారాని అనుకున్నప్పటికి కోన్ని పరిస్థితిల వలన చోటు దోరకగా, ప్రభుత్వ విప్‌గా ఉన్నరు.

ఆయన 2023 ఆగస్టు 25న తిరుమల తిరుపతి దేవస్థానం (టీటీడీ) బోర్డు సభ్యుడిగా నియమితుడయ్యాడు.

సామినేని ఉదయభాను 2024 సెప్టెంబర్ 26న మంగళగిరిలోని జనసేన ప్రధాన కార్యాలయంలో పార్టీ రాష్ట్ర అధ్యక్షుడు, ఉప ముఖ్యమంత్రి పవన్ కళ్యాణ్ సమక్షంలో జనసేన పార్టీలో చేరాడు.
## పోటీ చేసిన నియోజకవర్గాలు

## మూలాలు

వర్గం:ఆంధ్రప్రదేశ్ వ్యక్తులు
వర్గం:కృష్ణా జిల్లా వ్యక్తులు
వర్గం:కృష్ణా జిల్లా రాజకీయ నాయకులు
వర్గం:కృష్ణా జిల్లా నుండి ఎన్నికైన శాసన సభ్యులు
బూమరాంగ్ (సినిమా)

**బూమరాంగ్** 2019లో తమిళంలో విడుదలై.. అదే పేరుతో తెలుగులోకి 2020లో డబ్బింగ్ చేసి విడుదల చేసిన సినిమా.ఈ సినిమాను  తెలుగులో శ్రీమతి జగన్మోహిని సమర్పణలో విఘ్నేశ్వర ఎంటర్‌టైన్‌మెంట్స్‌ బ్యానర్ పై సీహెచ్‌ సతీష్‌కుమార్‌ నిర్మించాడు. అథర్వ మురళీ, మేఘా ఆకాష్ , ఇందూజ రవిచంద్రన్, సతీష్‌, ఆర్జే బాలాజీ, ఉపెన్‌ పటేల్‌ ప్రధాన పాత్రల్లో నటించిన ఈ సినిమాకు ఆర్‌ కణ్ణన్‌ దర్శకత్వం వహించాడు. ఈ సినిమా 3  జనవరి 2020న విడుదలైంది.

## నటీనటులు
*అథర్వ మురళీ - శివ \ శక్తి 
* మేఘా ఆకాష్
*ఇంధూజ రవిచంద్రన్ -మాయ 
*సుహాసిని 
*సతీష్‌ - గోపాల్
*ఆర్జే బాలాజీ
*ఉపేన్ పటేల్ - సూరజ్
*మహేంద్రన్ 
*రాజేంద్రన్  
*నారాయణ్ లక్కీ 
*మాళవిక అవినాష్  
*రామ్ కుమార్ గణేశన్
*మయిల్‌సామి

## సాంకేతిక నిపుణులు
*నిర్మాత: సీహెచ్‌ సతీష్‌కుమార్‌
*కథ – స్క్రీన్ ప్లే – దర్శకత్వం: ఆర్‌ కణ్ణన్‌
*స్క్రీన్ ప్లే: ఆర్‌.కె. సెల్వ
*సంగీతం: రధన్
*మాటలు – పాటలు: రాజశ్రీ సుధాకర్‌
*ఛాయాగ్రహణం: ప్రసన్న ఎస్‌. కుమార్‌
*ఎడిటర్:  ఆర్‌.కె. సెల్వ

## మూలాలు

వర్గం:డబ్బింగ్ సినిమాలు
వర్గం:2020 సినిమాలు
సాయిఖోమ్ మీరాబాయి చాను

**సైఖోమ్ మీరాబాయి చాను **(జననం 1994 ఆగస్టు 8) ఒక భారతీయ క్రీడాకారిణి. గ్లాస్గోలో జరిగిన 2014 కామన్వెల్త్ వెయిట్ లిఫ్టింగ్ ఛాంపియన్‌షిప్‌లో 48 కిలోల విభాగంలో రజత పతకం సాధించింది.

బీబీసీ శతవసంతాల ఏడాది సందర్భంగా 2022 మార్చిలో ‘బీబీసీ ఇండియన్‌ స్పోర్ట్స్‌ ఉమెన్‌ ఆఫ్‌ ది ఇయర్‌’ అవార్డు మీరాబాయి చానుకి ప్రకటించారు. కాగా బీబీసీ ఇండియన్‌ స్పోర్ట్స్‌ ఉమెన్‌ ఆఫ్‌ ది ఇయర్‌ అవార్డ్ ను 2021లో కోనేరు హంపి (చదరంగం), 2020లో పి.వి. సింధు (బ్యాడ్మింటన్) సొంతం చేసుకున్నారు.

## బాల్యం
మీరాబాయి చాను 1994 ఆగస్టు 8 న మణిపూర్ రాష్ట్రం ఇంఫాల్ జిల్లా  నాంగ్పోక్ కాచింగ్ లో ఒక మైటీ కుటుంబంలో జన్మించింది. ఆమె 12 సంవత్సరాల వయసులో ఉన్నప్పుడు, ఆమె తల్లిదండ్రులు తన ప్రతిభని గుర్తించారు.

## కెరీర్
2014 గ్లాస్గోలో జరిగిన కామన్వెల్త్ క్రీడల్లో వెయిట్ లిఫ్టింగ్ విభాగంలో 48 కిలోల విభాగంలో రజత పతకం సాధించింది.

2018 కామన్వెల్త్ క్రీడల్లో 196 కిలోలు, స్నాచ్‌లో 86 కిలోలు, క్లీన్ అండ్ జెర్క్‌లో 110 కిలోలు ఎత్తడం ద్వారా చాను భారత తొలి బంగారు పతకాన్ని సాధించింది. దీనితో పాటు 48 కేజీల కేటగిరీలో కామన్వెల్త్ గేమ్స్ రికార్డును కూడా బద్దలు కొట్టింది.

టోక్యోలో 2020 సమ్మర్ ఒలింపిక్స్‌లో మొత్తం 202 కిలోల లిఫ్ట్‌తో 49 కిలోల వెయిట్‌లిఫ్టింగ్‌ విభాగంలో రజత పతకం సాధించింది. మహిళల 49 కిలోల విభాగంలో మొత్తం 202 కిలోల బరువును ఎత్తగలిగిన చాను, కరణం మల్లేశ్వరి తరువాత ఒలింపిక్ పతకం సాధించిన రెండవ భారతీయ వెయిట్ లిఫ్టర్‌గా నిలిచింది. క్లీన్ అండ్ జెర్క్‌లో 116 కిలోల విజయవంతమైన లిఫ్ట్‌తో కొత్త ఒలింపిక్ రికార్డును మీరాబాయి చాను నమోదు చేశారు.

## పురస్కారాలు

* రాజీవ్ ఖేల్ రత్న (2018)
* పద్మశ్రీ (2019)

## మూలాలు

వర్గం:పద్మశ్రీ పురస్కారం పొందిన మహిళలు
వర్గం:క్రీడాకారులు
వర్గం:భారతీయ ఒలింపిక్ క్రీడాకారులు
వర్గం:ఒలింపిక్ క్రీడలలో పతకం సాధించిన భారత క్రీడాకారిణులు
మెరిసే మెరిసే

**మెరిసే మెరిసే** 2021లో రూపొందిన తెలుగు సినిమా. కొత్తూరి ఎంట‌ర్‌టైన్‌మెంట్స్ , ఎల్‌ఎల్‌పి బ్యానర్‌పై వెంకటేష్ కొత్తూరి నిర్మించిన ఈ సినిమాకు పవన్ కుమార్ కె. దర్శకత్వం వహించాడు. దినేష్ తేజ్, శ్వేతా అవస్తి హీరో హీరోయిన్లుగా నటించిన ఈ సినిమా 6 ఆగస్టు 2021న విడుదలైంది.
## చిత్ర నిర్మాణం
మెరిసే మెరిసే సినిమా షూటింగ్ 2020లో ప్రారంభమైంది. ఈ సినిమా ఫస్ట్ లుక్‌ను దర్శకుడు తరుణ్ భాస్కర్ 18 సెప్టెంబర్ 2020న విడుదల చేశాడు. మెరిసే మెరిసే టీజర్‌ను 6 ఫిబ్రవరి 2021న దర్శకుడు శివ నిర్వాణ విడుదల చేశాడు.ఈ సినిమాలోని కనులతో రచించు లిరికల్ సాంగ్ ను హీరో శ్రీవిష్ణు 20 నవంబర్ 2020న,  నిన్నే నేనిలా లిరికల్ సాంగ్ ను 24 డిసెంబర్ 2020న విడుదల చేశారు.

## నటీనటులు
*దినేష్ తేజ్
*శ్వేతా అవస్తి
*సంజయ్ స్వరూప్
*గురురాజ్ 
*సంధ్య జనక్ 
*బిందు 
*మని  
*శశాంక్
*నానాజీ

## సాంకేతిక నిపుణులు
*బ్యానర్:   కొత్తూరి ఎంట‌ర్‌టైన్‌మెంట్స్ , ఎల్‌ఎల్‌పి 
*నిర్మాత:  వెంకటేష్ కొత్తూరి 
*కథ, స్క్రీన్ ప్లే, దర్శకత్వం: పవన్ కుమార్ కె.
*సంగీతం: కార్తీక్‌ కొడగండ్ల
*సినిమాటోగ్రఫీ: నగేష్‌ బన్నెల్

## మూలాలు

వర్గం:2021 తెలుగు సినిమాలు
వర్గం:2021 సినిమాలు
తెలంగాణ జనాభా గణాంకాలు

తెలంగాణ, భారతదేశంలో అత్యధిక జనాభా కలిగిన రాష్ట్రాలలో 12వ స్థానంలో ఉంది. 2011 జనాభా లెక్కల ప్రకారం తెలంగాణ రాష్ట్ర జనాభా 35,003,674 కాగా, జనాభా సాంద్రత చదరపు కిలోమీటరుకు 312గా ఉంది. మొత్తం జనాభాలో 17,611,633 మంది పురుషులు ఉండగా 17,392,041 మంది స్త్రీలు ఉన్నారు. లింగ నిష్పత్తి 1000:988 కాగా, దశాబ్ద వృద్ధిరేటు (2001-2011) రేటు 13.58% గా ఉంది.

## సాధారణ గణాంకాలు

## నగర మత జనాభా శాతం
భారతదేశంలోని తెలంగాణ రాష్ట్రంలోని ప్రధాన నగరాలకు మత జనాభా శాతం.
[thumb| [భారత దేశం|భారతదేశంలో తెలంగాణ స్థానం]]

† బౌద్ధ మతం, సిక్కులు, జైనులు ఉన్నారు. **మూలం:** 1 లక్ష అంతకంటే ఎక్కువ జనాభా ఉన్న నగరాలు

## ఇవికూడా చూడండి

* తెలంగాణ నగరాల జాబితా జనాభా ప్రకారం
* ఆంధ్రప్రదేశ్ జనాభా గణాంకాలు
* జనాభా
* జనాభా గణన
* ఆంధ్రప్రదేశ్ జనాభా గణాంకాలు

## మూలాలు

వర్గం:తెలంగాణ సంస్కృతి
వర్గం:తెలంగాణ
వర్గం:జనాభా
వర్గం:జనాభా గణాంకాలు
తెలంగాణ శాసనసభ స్పీకర్ల జాబితా

రిపబ్లిక్ ఇండియాలో వివిధ కేంద్ర, రాష్ట్ర శాసనసభలకు స్పీకర్ లేదా ఛైర్మన్ అధ్యక్షత వహిస్తాడు. సాధారణ ఎన్నికల తరువాత తెలంగాణ శాసనసభ మొట్టమొదటి సమావేశంలో 5 సంవత్సరాల కాలానికి విధానసభ సభ్యుల నుండి స్పీకర్ ఎన్నుకోబడతాడు. వారు విధానసభ సభ్యునిగా నిలిచిపోయే వరకు లేదా అతను రాజీనామా చేసే వరకు స్పీకర్ పదవిలో ఉంటాడు. విధానసభలో దాని సభ్యులలో సమర్థవంతమైన మెజారిటీ ఆమోదించిన తీర్మానం ద్వారా స్పీకర్‌ను పదవి నుండి తొలగించవచ్చు. స్పీకర్ లేనప్పుడు, శాసనసభ సమావేశానికి డిప్యూటీ స్పీకర్ అధ్యక్షత వహిస్తాడు.

## స్పీకర్ల జాబితా

## డిప్యూటీ స్పీకర్ల జాబితా

## ఇవికూడా చూడండి
* తెలంగాణ శాసనసభ సభ్యుల జాబితా (2014)
* తెలంగాణ శాసనసభ సభ్యుల జాబితా (2018)
* తెలంగాణ శాసనసభ సభ్యుల జాబితా (2023)
* తెలంగాణ శాసనమండలి సభ్యుల జాబితా

## మూలాలు

వర్గం:తెలంగాణ శాసనసభ స్పీకర్లు
వర్గం:తెలంగాణ
వర్గం:భారతదేశ శాసనసభ స్పీకర్ల జాబితాలు
వర్గం:తెలంగాణకు సంబంధించిన జాబితాలు
వర్గం:తెలంగాణ శాసనసభ
వర్గం:జాబితాలు
లమాదళ్ సరస్సు

**లమా దళ్ సరస్సు** హిమాచల్ ప్రదేశ్ లోని చంబా జిల్లాలో ఉంది.
## భౌగోళికం
ఇది చంబా ప్రధాన పట్టణం నుండి 45 కి.మీ. దూరంలో ఉంది. ఇది చంబా జిల్లాలో ఉన్న ఒక ఎత్తైన సరస్సు.
## ప్రత్యేకత
ఈ సరస్సును శివుడికి పవిత్రమైనదిగా భావిస్తారు.  ప్రతి సంవత్సరం  జూలై, ఆగస్టులో ఇక్కడ ప్రత్యేక పూజలు జరుగుతాయి. ఇది ఒక పవిత్ర తీర్థయాత్రగానూ ప్రసిద్ధి చెందింది.
## పరిసరాలు
ఈ సరస్సుకు నైరుతి దిశలో 3 కి.మీ.ల దూరంలో ట్రెక్కింగ్ కు  ప్రసిద్ధి చెందిన కరేరి సరస్సు  ఉంటుంది.  
## మూలాలు


వర్గం:సరస్సులు
వర్గం:హిమాచల్ ప్రదేశ్
వర్గం:నీటి వనరులు
క్రోకిస్

thumb|ఒక మాడల్ యొక్క క్రోకిస్
క్రోకిస్ (ఆంగ్లం: '''croquis''') అనేది ఒక మనిషి (మాడల్) ను చూస్తూ కేవలం ప్రధానమైన అంశాలను నమోదు చేస్తూ వేగంగా వేయబడే ఒక స్కెచ్.   సాధారణంగా మాడల్ (ఒక్కోమారు ఒకరి కంటే ఎక్కువ మాడల్స్) వివస్త్రలై ఉంటారు. కళాకారులు తమను వివిధ భంగిమలలో చిత్రీకరించేలా మాడళ్ళు త్వరితంగా తమ భంగిమలను మారుస్తూ ఉంటారు. ఒక్కో భంగిమ నిడివి పది నుండి ఇరవై నిముషాలు ఉంటుంది.   కొంత వ్యవధి తర్వాత భంగిమ మార్చే సౌలభ్యం ఉండటంతో మాడళ్ళు కూడా క్రోకిస్ లో అసౌకర్యానికి గురి కారు. ఒకే చోట కుదురుగా ఉండ(లే)ని జీవాలను (ఉదా: కీటకాలు, జంతువులు, చిన్నపిల్లలు)  చిత్రీకరించటానికి సైతం క్రోకిస్ చక్కగా ఉపయోగపడుతుంది.   ఫ్యాషన్ టెక్నాలజీ లో సృష్టించబోయే దుస్తులు మాడల్ ఒంటి పై ఎలా ఉంటాయి అని ఊహించటానికి  క్రోకిస్ ను  ఉపయోగిస్తారు.  క్రోకిస్ ను అలాగే వదిలి వేయవచ్చు, లేదా మరింత సొబగులను అద్ది ఒక పరిపూర్ణ చిత్రలేఖనంగా కూడా అభివృద్ధి చేయవచ్చు.

## వ్యుత్పత్తి
ఫ్రెంచి లో క్రోకిస్ అనగా స్కెచ్ అని అర్థం.

## ఉపయోగాలు
ఆకారాన్ని అధ్యయనం చేయటానికి క్రోకిస్ ఉపయోగపడుతుంది. క్రోకిస్ లో అధిక వివరాలు ఉండవు. పనిలో వేగం, అసంపూర్ణ నాణ్యత ఒక రకమైన శక్తి, తాజాదనం, జవసత్వాలను ఇస్తుంది. చెప్పుకోవటానికి క్రోకిస్ ఒక చిత్తు నమూనా అయినా, ఒక కోణం లో చూస్తే క్రోకిస్ ను కూడా సంపూర్ణ కళగా చెప్పుకోవచ్చు.

* కళాకారుడికి వివిధ కోణాలలో వివిధ భంగిమలను సాధన చేసే అవకాశం దొరుకుతుంది
* మానవ శరీరం, శరీర నిర్మాణం పై కళాకారుడికి అవగాహన పెరుగుతుంది
* తక్కువ సమయంలోనే, తక్కువ ఖర్చుతో పలు సాంకేతిక అంశాలు, పలు మాధ్యమాలతో ప్రయోగాలు చేసే అవకాశం దొరుకుతుంది
* అనుభవం ఏ స్థాయిలో ఉన్నా, క్రోకిస్ అందరూ ఆనందిస్తారు
* క్రోకిస్ ఎప్పటికప్పుడు క్రొత్త సవాలే!
* పరిపూర్ణ ఏకాగ్రతను అలవాటు చేస్తుంది. సందేహాలకు, తీర్మానాలకు క్రోకిస్ లో తావు లేదు
* స్కెచ్ సరిగా రాకపోయినా, క్రొత్తది మొదలు పెట్టవచ్చు
* క్రోకిస్ వేయటం వలన అలుపు వచ్చినా ఆనందదాయకమే

## ఇవి కూడా చూడండి

* స్కెచ్
* రేఖాచిత్రం
* చిత్రలేఖనం

## మూలాలు

వర్గం:చిత్రలేఖనం
అస్గర్ అలీ

**సయ్యద్ అస్గర్ అలీ** (11 జూన్ 1924 - 19 ఏప్రిల్ 1979) తెలంగాణకు చెందిన భారత మాజీ క్రికెటర్. 1943 నుండి 1949 వరకు భారతదేశం తరపున, 1949 నుండి 1957 వరకు పాకిస్తాన్ తరపున ఫస్ట్ క్లాస్ క్రికెట్ ఆడాడు.

## జననం
అలీ 1924, జూన్ 11న తెలంగాణలోని హైదరాబాదులో జన్మించాడు.

## భారతదేశం తరపున
1947-48 రంజీ ట్రోఫీలో హైదరాబాదు జట్టు - ప్రావిన్స్ అండ్ బెరార్‌ జట్టు మధ్య జరిగిన మ్యాచ్ లో మొత్తం 182 పరుగులలో అస్గర్ అలీ 103 పరుగులు చేశాడు. ఆ మ్యాచ్‌లో ఇంకెవ్వరూ 50 పరుగులకి చేరువకాలేదు.

## పాకిస్తాన్ తరపున
1949-50లో పాకిస్తాన్ క్రికెట్ జట్టు - టూరింగ్ సిలోన్ జట్టు మధ్య రెండు మ్యాచ్‌లు ఆడాడు.1952-53లో భారతదేశంలో పర్యటించిన పాకిస్తాన్ జట్టులో 12వ ఆటగాడిగా వచ్చాడు. ఒక దశలో భారతదేశానికి తీసుకురాబడ్డాడు, కానీ దేశం తరపున మ్యాచ్ లు ఆడలేదు.

## మరణం
అలీ 1979, ఏప్రిల్ 19న పాక్తిస్తాన్ లోని కరాచీలో మరణించాడు.

## మూలాలు

## బయటి లింకులు
* 
* 

వర్గం:1924 జననాలు
వర్గం:1979 మరణాలు
వర్గం:హైదరాబాదు జిల్లా క్రీడాకారులు
వర్గం:హైదరాబాదు జిల్లా వ్యక్తులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:తెలంగాణ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
అబ్దుల్ అజీమ్

**అబ్దుల్ అజీమ్** (1960 జూన్ 10 - 2023 ఏప్రిల్ 18) తెలంగాణకు చెందిన భారత మాజీ క్రికెటర్. 1986 రంజీ ట్రోఫీలో తమిళనాడుతో జరిగిన మ్యాచ్ లో ట్రిపుల్ సెంచరీ చేసిన సౌత్ జోన్ తొలి బ్యాట్ మన్, భారత ఏడవ బ్యాట్ మన్. తన 15 సంవత్సరాల కెరీర్‌లో హైదరాబాద్ క్రికెట్ జట్టు తరపున ఫస్ట్ క్లాస్ క్రికెట్‌లో 4000 పరుగులు చేశాడు.

## జననం
అజీమ్ 1960, జూన్ 10న తెలంగాణలోని హైదరాబాదులో జన్మించాడు.

## క్రీడారంగం
2014 సెప్టెంబర్‌లో అజీమ్‌ను హైదరాబాదు క్రికెట్ జట్టు కోచ్‌గా, నోయెల్ డేవిడ్ అజీమ్ సహాయకుడిగా, ఎన్‌.ఎస్. గణేష్ ఫీల్డింగ్ కోచ్‌గా ఎంపికయ్యారు. 2018 నవంబరులో హైదరాబాద్ క్రికెట్ ప్లేయర్స్ అసోసియేషన్ జూనియర్ సెలెక్షన్ ప్యానెల్ నుండి అజీమ్ వెళ్ళిపోయాడు.

## మరణం
అజీమ్ 62 సంవత్సరాల వయస్సులో మూత్రపిండాల వైఫల్యంతో 18 ఏప్రిల్ 2023న  మరణించాడు. ఆయనకు భార్య, ఇద్దరు కుమార్తెలు ఉన్నారు.

## మూలాలు

## బయటి లింకులు
* క్రికెట్ ఆర్కైవ్ లో అబ్దుల్ అజీమ్ ప్రొఫైల్
* క్రిసిన్ఫోలో  అబ్దుల్ అజీమ్ ప్రొఫైల్

వర్గం:1960 జననాలు
వర్గం:హైదరాబాదు జిల్లా క్రీడాకారులు
వర్గం:హైదరాబాదు జిల్లా వ్యక్తులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:తెలంగాణ క్రికెట్ క్రీడాకారులు
వర్గం:2023 మరణాలు
గాజువాక

**గాజువాక** భారతదేశం, విశాఖపట్నం నగరంలోని ప్రధాన నివాస ప్రాంతం.మహా విశాఖ నగరపాలక సంస్థ జోన్ 6 ప్రదానా కార్యాలయం ఇక్కడ ఉంది. విశాఖపట్నం పొరుగు ప్రాంతం ఆంధ్రప్రదేశ్‌లో అతిపెద్ద షాపింగ్ జిల్లాగా పరిగణించబడుతుంది. నివాస ప్రాంతంగా భావించినప్పటికీ, ఇది ఇప్పుడు నగరంలోని ప్రధాన షాపింగ్ జిల్లాలలో ఒకటి.ఆంధ్రప్రదేశ్‌లో అత్యధిక తలసరి ఆదాయం విశాఖపట్నంలోని గాజువాక ప్రాంతంలో ఉంది.

విశాఖపట్నం జిల్లాలోని 46 మండలాల్లో గాజువాక మండలం (నియోజకవర్గం) ఒకటి.ఇది విశాఖపట్నం రెవెన్యూ డివిజును పరిపాలన పరిధిలో ఉంది.రెవెన్యూ డివిజును పరిపాలన ప్రధాన కార్యాలయం గాజువాకలోని చినగంట్యాడ వద్ద ఉంది. దీనికి సరిహద్దులుగా పెదగంట్యాడ, ములగాడ, గోపాలపట్నం మండలాలు సరిహద్దులుగా ఉన్నాయి.2005 నవంబరు 21న గాజువాక మునిసిపాలిటీ, మహా విశాఖ నగరపాలక సంస్థలో విలీనం చేసారు.

## ఆర్థిక వ్యవస్థ
హిందూస్థాన్ పెట్రోలియం కార్పొరేషన్ లిమిటెడ్, విశాఖపట్నం స్టీల్ ప్లాంట్, గంగవరం పోర్ట్ వంటి విశాఖపట్నంలో స్థాపించబడిన చాలా భారీ పరిశ్రమలు గాజువాకకు సమీపంలో ఉన్నందున, దాని వృద్ధి విశాఖపట్నం నగరం మీద ప్రతిబింబిస్తుంది.

ఆంధ్రప్రదేశ్‌లోని అత్యంత రద్దీగా ఉండే షాపింగ్ జిల్లాల్లో గాజువాక ఒకటి. పొరుగు ప్రాంతాలు ఆదాయంతో ఆంధ్రప్రదేశ్‌లో అతిపెద్ద షాపింగ్ జిల్లాగా పరిగణించబడుతుంది. గాజువాకలో అనేక దుస్తులు, నగలు, పాత్రల దుకాణాలు ఉన్నాయి. బెస్ట్ వెస్ట్రన్ రామచంద్ర, పారడైజ్ ఫుడ్ కోర్ట్, అనేక ఫుడ్ కోర్టులతో సహా అనేక హోటళ్ళు, రెస్టారెంట్లు 5-10 సంవత్సరాలలో ఉద్భవించాయి.

## జనాభా గణాంకాలు
2001 భారత జనాభా లెక్కల ప్రకారం, గాజువాక జనాభా మొత్తం 259,944 జనాభా ఉంది. జనాభాలో పురుషులు 52%, స్త్రీలు 48% ఉన్నారు. గాజువాక సగటు అక్షరాస్యత 70%, ఇది జాతీయ సగటు 59.5% కంటే ఎక్కువ: పురుషుల అక్షరాస్యత 77%, స్త్రీల అక్షరాస్యత 63%. గాజువాకలో, 12% జనాభా 6 సంవత్సరాల కంటే తక్కువ వయస్సు గలవారు ఉన్నారు.

## రవాణా సౌకర్యం
గాజువాక పట్టణం ప్రధాన రహదారి ద్వారా బాగా అనుసంధానించబడింది. NH16 లేదా AH45 ఈ మండలం గుండా వెళుతుంది. దీనికి ప్రధాన జిల్లా రోడ్లు, రాష్ట్ర రహదారులు ఉన్నాయి, దీనిని సమీపంలోని మండలాలను, విశాఖనగరాన్ని కలుపుతుంది. ఎపిఎస్ఆర్టీసీ గాజువాక బస్ స్టేషన్ నుండి రాష్ట్రంలోని ప్రధాన ప్రాంతాలకు, విశాఖపట్నం వరకు బస్సు సేవలను నడుపుతుంది.

## మూలాలు

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
ఎడుల్జీ ఐబారా

**ఎడుల్జీ బుజోర్జీ 'ఎడ్డీ' ఐబారా** (25 ఏప్రిల్ 1914 - 7 నవంబరు 2000) తెలంగాణకు చెందిన భారత మాజీ ఫస్ట్ క్లాస్ క్రికెటర్. రంజీ ట్రోఫీలో హైదరాబాదు క్రికెట్ జట్టు తరఫున ఆడాడు. ఫస్ట్-క్లాస్ మ్యాచ్ లలో 51 మ్యాచ్ లు హైదరాబాదు జట్టు తరపున, మిగిలిన ఇరవై మ్యాచ్ లలో ఎక్కువగా పార్సీస్ క్రికెట్ జట్టు, సౌత్ జోన్ క్రికెట్ జట్టు తరపున ఆడాడు.

## జననం
ఎడుల్జీ ఐబారా 1914, ఏప్రిల్ 25న జన్మించాడు.

## క్రీడారంగం
కుడిచేతి మిడిల్ ఆర్డర్ బ్యాట్స్ మన్ అయిన ఐబారా, కొంతకాలం హైదరాబాదు క్రికెట్ జట్టు కెప్టెన్ గా పనిచేశాడు. హైదరాబాదు జట్టు రెండు రంజీ ట్రోఫీ విజయాల మధ్య 50 సంవత్సరాల గ్యాప్ ఉన్నప్పటికీ, 1937–38లో జట్టులో ఆటగాడిగా 100 పరుగులు చేసి మ్యాచ్ గెలిపించగా, 1986–87లో కోచ్‌గా జట్టును గెలిపించాడు. 1937–38లో నవానగర్‌తో జరిగిన ఫైనల్‌ మ్యాచ్ లో ఇన్నింగ్స్ 137 పరుగులతో నాటౌట్‌గా నిలిచాడు. ఐబారా కు ఇది తొలి ఫస్ట్-క్లాస్ సెంచరీ. హైదరాబాదు జట్టు తొలి ఇన్నింగ్స్‌లో కేవలం 113 పరుగులకు ఆలౌట్ కాగా, నాల్గవ ఇన్నింగ్స్‌లో 310 పరుగులు చేసింది. జట్టు స్కోర్ 67 పరుగులు ఉన్నప్పుడు 3వ బ్యాట్ మన్ గా ఐబారా బ్యాటింగ్‌కు వచ్చాడు. కేవలం ఒక వికెట్ మిగిలి ఉండగానే హైదరాబాదును గెలిపించాడు.

హైదరాబాదు క్రికెట్ జట్టు తరఫున 38.50 సగటుతో తొమ్మిది సెంచరీలతో 2849  పరుగులు చేసిన ఐబారా 1959లో పదవీ విరమణ చేశాడు. 1949/50లో సెంట్రల్ ప్రావిన్స్, బెరార్‌పై 144 నాటౌట్ తో గెలిచిన మ్యాచ్ కెప్టెన్‌గా ఉన్నాడు.

## మరణం
విజయవాడలోని కోచింగ్ క్లినిక్‌కు వెళ్ళేదారిలో పడిపోవడంతో కోమాలోకి వెళ్ళగా ఆరోగ్యం క్షీణించి తన 86 సంవత్సరాల వయసులో 2000, నవంబరు 7న మరణించాడు.

## మూలాలు

## బయటి లింకులు
* 
* 

వర్గం:1914 జననాలు
వర్గం:2000 మరణాలు
వర్గం:హైదరాబాదు జిల్లా క్రీడాకారులు
వర్గం:హైదరాబాదు జిల్లా వ్యక్తులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:తెలంగాణ క్రికెట్ క్రీడాకారులు
కుడుదుల నగేష్

**కుడుదుల నగేష్** తెలంగాణ రాష్ట్రానికి చెందిన రాజకీయ నాయకుడు, మాజీ ఎమ్మెల్యే. ఆయన ప్రస్తుతం ఆలేరు జెడ్పిటీసీగా ఉన్నాడు.

## జననం, విద్యాభాస్యం
కుడుదుల నగేష్ 1969లో తెలంగాణ రాష్ట్రం,  యాదాద్రి భువనగిరి జిల్లా ,   ఆలేరు మండలం , రాఘవాపురం గ్రామంలో జన్మించాడు. ఆయన కొలనుపాకలోని జిల్లా ప్రభుత్వ పాఠశాలలో 1979లో 10వ పూర్తి చేశాడు . ఆయన 1988లో హైదరాబాద్ ఉస్మానియా మెడికల్ కాలేజ్ నుండి ఎం.బి.బి.ఎస్ పూర్తి చేసి, 1993లో విజయవాడలోని ఎన్టీఆర్ హెల్త్ యూనివర్సిటీ నుండి ఎం.ఎస్ పూర్తి చేశాడు.
## రాజకీయ జీవితం
డా.కుడుదుల నగేష్ 1994లో కాంగ్రెస్ పార్టీ ద్వారా రాజకీయాలోకి వచ్చి ఆలేరు  నియోజకవర్గం నుండి కాంగ్రెస్ పార్టీ నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి మోత్కుపల్లి నర్సింహులు చేతిలో 38975 ఓట్ల తేడాతో ఓటమి పాలయ్యాడు. ఆయన తిరిగి 1999లో జరిగిన ఎన్నికల్లో పోటీ చేసి 7617 ఓట్ల తేడాతో ఓటమి పాలయ్యాడు.

డా.కుడుదుల నగేష్ తెలంగాణ ప్రత్యేక రాష్ట్ర సాధన కోసం 2001లో కేసీఆర్ ప్రారంభించిన తెలంగాణ రాష్ట్ర సమితి పార్టీలో చేరాడు. ఆయన 2004లో ఆంధ్రప్రదేశ్ అసెంబ్లీ ఎన్నికల్లో తెలంగాణ రాష్ట్ర సమితి పార్టీ అభ్యర్థిగా ఆలేరు  నియోజకవర్గం నుండి పోటీ చేసి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి మోత్కుపల్లి నర్సింహులు పై  24825 ఓట్ల మెజారిటీతో గెలిచి తొలిసారి అసెంబ్లీలోకి ఎమ్మెల్యేగా అడుగు పెట్టాడు. కుడుదుల నగేష్ 2008లో జరిగిన ఉప ఎన్నికల్లో పోటీ చేసి మోత్కుపల్లి నర్సింహులు పై 3924 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

డా.కుడుదుల నగేష్ కి 2009లో తెరాస టికెట్ దక్కకపోవడంతో ఆయన టిఆర్ఎస్ పార్టీకి రాజీనామా చేసి బహుజన్ సమాజ్ పార్టీ నుండి పోటీ చేసి 4వ స్థానంలో నిలిచాడు. ఆయన అనంతరం కాంగ్రెస్ పార్టీ లో చేరి పార్టీలో వివిధ హోదాల్లో పని చేశాడు. కుడుదుల నగేష్ 2019లో జరిగిన తెలంగాణ జిల్లా పరిషత్ ఎన్నికల్లో ఆలేరు జెడ్పిటీసీగా గెలిచాడు.అనంతరం ఆయన సంఘం రాష్ట్ర గౌరవాధ్యక్షుడిగా నియమితుడయ్యాడు. డా.కుడుదుల నగేష్ తెలంగాణ శాసనమండలికి 10 డిసెంబర్ 2021లో జరిగే నల్లగొండ స్థానిక సంస్థల ఎమ్మెల్సీ ఎన్నికల్లో స్వతంత్ర అభ్యర్థిగా పోటీ చేస్తున్నాడు.

## మూలాలు

వర్గం:తెలంగాణ ఉద్యమకారులు
వర్గం:తెలంగాణ వ్యక్తులు
వర్గం:1969 జననాలు
వర్గం:యాదాద్రి భువనగిరి జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:యాదాద్రి భువనగిరి జిల్లా రాజకీయ నాయకులు
కాగిత వెంకట్రావు

**కాగిత వెంకటరావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. మాజీ ఎమ్మెల్యే. ఆయన పెడన నియోజకవర్గం నుండి 4 సార్లు ఎమ్మెల్యేగా పనిచేశాడు.

## జననం
కాగిత వెంకటరావు 1950లో తల్లిదండ్రులు  సుబ్బారావు , paidamma దంపతులకు ఆంధ్రప్రదేశ్ రాష్ట్రం, కృష్ణా జిల్లా, బంటుమిల్లి మండలం,  pedana lo janminchaaru. 

## రాజకీయ జీవితం
కాగిత వెంకటరావు తెలుగుదేశం పార్టీ ద్వారా రాజకీయాల్లోకి వచ్చి 1985లో ఎమ్మెల్యేగా తొలిసారి ఎన్నికయ్యాడు. ఆయన మల్లేశ్వరం, పెడన నియోజకవర్గాల నుండి 4 సార్లు ఎమ్మెల్యేగా ఎన్నికయ్యాడు. కాగిత వెంకట్రావు తెలుగుదేశం ప్రభుత్వంలో ప్రభుత్వ చీఫ్‌విప్‌‌గా , రాష్ట్ర పబ్లిక్ అండర్ టేకింగ్ కమిటీ ఛైర్మన్‌గా, తిరుమల తిరుపతి దేవస్థానం ఛైర్మన్‌గా పని చేశాడు. ఆయన 2004లో అసెంబ్లీ ఎన్నికల్లో ఓటమి అనంతరం జిల్లా పరిషత్ ఎన్నికల్లో పోటీ చేసి బంటుమిల్లి జెడ్పిటీసీగా ఎన్నికై, కృష్ణా జిల్లా పరిషత్ ఫ్లోర్ లీడర్ గా పని చేశాడు.

## పోటీ చేసిన నియోజకవర్గాలు

## మరణం
కాగిత వెంకట్రావు అనారోగ్యంతో బాధపడుతూ 29 ఏప్రిల్ 2021న గుండెపోటుతో మరణించాడు.

## మూలాలు

వర్గం:ఆంధ్రప్రదేశ్ వ్యక్తులు
వర్గం:కృష్ణా జిల్లా వ్యక్తులు
వర్గం:కృష్ణా జిల్లా రాజకీయ నాయకులు
వర్గం:1950 జననాలు
మిమీ (2021 హిందీ సినిమా)

**మిమీ** 2021లో విడుదలైన హిందీ సినిమా. మ్యాడ్‌డాక్ ఫిలింస్, జియో స్టూడియోస్ బ్యానర్లపై దినేష్ విజన్ నిర్మించిన ఈ సినిమాకు లక్ష్మణ్‌ ఉటేకర్‌ దర్శకత్వం వహించాడు. కృతి సనన్ , పంకజ్‌ త్రిపాఠి ప్రధాన పాత్రల్లో నటించిన ఈ సినిమా 30 జులై 2021న విడుదల కానుంది. ఈ సినిమాను జూలై 30న విడుద‌ల చేయాల‌ని నెట్‌ఫ్లిక్స్ భావించింది, కానీ  వెబ్‌సైట్స్‌లో పైర‌సీ రిలీజ్ కావడంతో జూలై 26న సినిమాను విడుదల చేశారు.

69వ జాతీయ చలనచిత్ర అవార్డులలో, ఈ సినిమా ఉత్తమ నటి (సనన్), ఉత్తమ సహాయ నటుడు (త్రిపాఠి) విభాగాల్లో 2 అవార్డులను గెలుచుకుంది. 67వ ఫిల్మ్‌ఫేర్ అవార్డ్స్‌లో, *మిమీ* ఉత్తమ సంగీత దర్శకుడు (ఏ.ఆర్.రెహమాన్), ఉత్తమ నేపథ్య గాయని (" పరమ సుందరి "కి శ్రేయా ఘోషల్ ) సహా 6 నామినేషన్లు అందుకుంది, 3 అవార్డులను ఉత్తమ నటి (కృతి సనన్), ఉత్తమ సహాయ నటుడు (పంకజ్ త్రిపాఠి), ఉత్తమ సహాయ నటి (సాయి తమ్‌హంకర్) గెలుచుకుంది.

## కథ
అవివాహిత అయిన మిమి కృతి సనన్ ను ఆమె మిత్రుడు పంకజ్‌ త్రిపాఠి సరొగసిలో మంచి డబ్బు ఉందని ఒప్పిస్తాడు. విదేశీ జంట నుంచి 20 లక్షల రూపాయలకు డీల్‌ కుదురుతుంది. ఆ గర్భం దాల్చి బిడ్డను ఇవ్వడంలో భాగంగా ఆమె ఊరు విడిచి ఇంకో కొత్త ప్రాంతానికి వెళ్లి మిత్రుడిని భర్తగా చెప్పి నివాసం ఉంటుంది. అంతా బాగానే ఉందనుకున్న సమయాన డబ్బు ఇచ్చిన విదేశీ జంట తమకు ఆ బిడ్డ వద్దని చెబుతారు.. ఇప్పుడు బిడ్డను ఏం చేయాలి ? గర్భాన్ని మోస్తున్న హీరోయిన్‌ను ఆమె తల్లిదండ్రులు నిలదీస్తారు ? కడుపులో ఉన్న ఆ బిడ్డ భవిష్యత్తు ఏమిటి?? అనేదే మిగతా సినిమా కథ.

## నటీనటులు
*కృతి సనన్ 
*పంకజ్ త్రిపాఠి
* సాయి తమ్‌హంకర్
*మనోజ్ పహ్వా 
*సుప్రియా పాఠక్ 
*ఆకాష్ సోలంకి   
*ఎవెలిన్ ఎడ్వర్డ్స్  
*జయ భట్టాచార్య 
*అమర్‌దీప్ ఝా
* పంకజ్ ఝా

## సాంకేతిక నిపుణులు
*బ్యానర్: మ్యాడ్‌డాక్ ఫిలింస్, జియో స్టూడియోస్ 
*నిర్మాత:  దినేష్ విజన్
*కథ, స్క్రీన్ ప్లే, దర్శకత్వం:  లక్ష్మణ్‌ ఉటేకర్‌ 
*సంగీతం: ఎ. ఆర్. రెహమాన్
*సినిమాటోగ్రఫీ:  ఆకాష్ అగర్వాల్ 
*ఎడిటర్: మనీష్ ప్రధాన్ 
## మూలాలు

వర్గం:2021 సినిమాలు
వర్గం:హిందీ సినిమాలు
మహాకాళి సరస్సు

**మహాకాళి సరస్సు** హిమాచల్ ప్రదేశ్ లో గల చంబా జిల్లాలోని ఒక ఎత్తైన సరస్సు.  
## భౌగోళికం
ఇది చంబా జిల్లాలో సనో, గుడియల్ నగరాల మధ్య ఉంది.  ఇది సముద్ర మట్టానికి 4,080 మీ ఎత్తులో ఉంది.
## ఆధ్యాత్మికం
ఈ సరస్సును మహాకాళి దేవికి పవిత్రమైనది గా భావిస్తారు. 
## ప్రత్యేకత
ఈ సరస్సులోని నీరు నవంబర్ నుండి ఏప్రిల్ వరకు 6 నెలలు మంచుతో గడ్డ కట్టుకుని ఉంటుంది.

## ఇవి కూడా చూడండి

* గధసరు సరస్సు

## మూలాలు


వర్గం:సరస్సులు
వర్గం:హిమాచల్ ప్రదేశ్
వర్గం:నీటి వనరులు
దక్ష నగార్కర్

**దక్ష నాగర్కర్** కన్నడ, తెలుగు సినిమా నటి. ఆమె 2007లో కన్నడ సినిమా భూగత సినిమాతో సినీ రంగంలోకి అడుగు పెట్టి, 2015లో ‘ఏకే రావు పీకే రావు’ సినిమా ద్వారా తెలుగు సినీరంగంలోకి అడుగు పెట్టింది. దక్ష నగార్కర్ 2021లో విడుదలైన జాంబీ రెడ్డి సినిమా మంచి గుర్తింపు తెచ్చింది.

## నటించిన సినిమాలు

## మూలాలు

వర్గం:తెలుగు సినిమా నటీమణులు
వర్గం:భారతీయ సినిమా నటీమణులు
పిడుగు (2016 సినిమా)

**పిడుగు**, 2016 ఏప్రిల్ 29న విడుదలైన తెలుగు సినిమా. వి2 ఫిల్మ్స్ ప్రైవేటు లిమిటెడ్ బ్యానరులో అశోక్ గోటి నిర్మించిన ఈ సినిమాకు సి.హెచ్. రామమోహన్ దర్శకత్వం వహించారు. ఇందులో వినీత్ గోటి, మోనికా సింగ్, వినోద్ కుమార్, బెనర్జీ తదితరులు నటించగా, ఆర్. కార్తీక్ కుమార్ - విజయ్ కురాకుల సంగీతం సమకూర్చారు.

## కథా సారాశం
వివిథ నగరాల్లోని ధనవంతులకు అమ్మాయిలను ఎరగా వేసి చివరికి వాళ్ళను చంపేసి వాళ్ళ ఆస్తిని ఒక గ్యాంగ్ లీగల్ గా చేజిక్కించుకుంటుంది. బిజినెస్ మ్యాన్ కొడుకైన జై (వినీత్)ను కూడా ఇలానే బుట్టలో వేసుకోవాలనుకుని ప్లాన్ వేస్తుంటారు. ఆ సమయంలోనే జై లాంటి మరొక వ్యక్తి, జై జీవితంలోకి ప్రవేశించి అతని కుటుంబాన్ని, వ్యాపారాన్ని ఇబ్బంది పెడుతుంటాడు. ఆ తరువాత ఏం జరిగిందనేది మిగతా కథ.

## నటవర్గం

* వినీత్ గోటి
* మోనికా సింగ్
* వినోద్ కుమార్
* బెనర్జీ
* అనంత్
* జూనియర్ రేలంగి
* ఫణి
* ముఖ్తార్ ఖాన్
* వేణుగోపాల్
* సారిగా రామచంద్రారావు
* కరాటే కళ్యాణి
* సంధ్యాజనక్
* ప్రభావతి

## పాటలు
ఈ సినిమాకు ఆర్. కార్తీక్ కుమార్ - విజయ్ కురాకుల సంగీతం అందించాడు.

# దూబా దూబా (రచన: భాస్కరభట్ల, గానం: హైమత్‌, స్వీటీ)
# లడికి లడికి (రచన: అనంత శ్రీరామ్, గానం: ఆర్. కార్తీక్ కుమార్)
# మస్తుగున్న (రచన: వరికుప్పల యాదగిరి, గానం: సింహ, మోహన)
# చెలియా (రచన: శ్రీమణి, గానం: వేదాల హేమచంద్ర, మనిషా)
# గోల గోల (రచన: వరికుప్పల యాదగిరి, గానం: ఉమ నేహ, రేవంత్)

## మూలాలు

వర్గం:2016 తెలుగు సినిమాలు
వర్గం:తెలుగు ప్రేమకథా సినిమాలు
తరువాత ఎవరు

**తరువాత ఎవరు**, 2018 ఆగస్టు 3న విడుదలైన తెలుగు సినిమా. హ్యాపీ ఎండింగ్ క్రియేషన్స్ బ్యానరులో లక్ష్మీరెడ్డి, రాజేష్ కోడూరు నిర్మించిన ఈ సినిమాకు జి. కృష్ణప్రసాద్, కె. రాజేష్ రెడ్డి దర్శకత్వం వహించారు. ఇందులో కమల్ కామరాజు, మనోజ్, ప్రియాంక శర్మ తదితరులు నటించగా, విజయ్ కురాకుల సంగీతం సమకూర్చాడు.

## కథా సారాశం
చందు (మనోజ్), నిత్య (ప్రియాంక శర్మ) ప్రేమించుకుంటారు. ఒక చిన్న సమస్య కారణంగా విడిపోతారు. నిత్య తన స్నేహితులతో కలిసి రియాలిటీ షోలో పాల్గొనాలని అనుకుంటుంది. ఆ విషయం తెలుసుకున్న చందు కూడా ఈ షోలో పాల్గొంటాడు. అయితే, అందులో పోటిచేసిన వారు ఒకరి తరువాత ఒకరు చంపబడుతుంటారు. వారు అలా ఎందుకు చంపబడుతారు, చందు నిత్యను ఎలా కాపాడుతాడు అన్నది మిగతా కథ.

## నటవర్గం

* కమల్ కామరాజు
* భరణి
* మనోజ్
* ప్రియాంక శర్మ
* ప్రశాంత్ నీల్
* సాయికిరణ్
* సురేష్
* మధన్
* అమర్
* కరుణాకర్
* రాధిక
* జ్యోతి
* సంతోష్

## పాటలు
ఈ సినిమాకు విజయ్ కురాకుల సంగీతం అందించాడు. లహరి మ్యూజిక్ ద్వారా పాటలు విడుదలయ్యాయి.

# హలో బేబీ (రచన: కరుణాకర్ అడిగర్ల, గానం: వేదాల హేమచంద్ర)
# వినదే వినదే (రచన: కరుణాకర్ అడిగర్ల, గానం: డింకర్ కల్వల, హరిణి)
# నిన్నని (రచన: గొల్లకోట రామకృష్ణ, గానం: విజయ్ కురాకుల)
# వినదే వినదే (రిపీట్)
# హలో బేబీ (వాయిద్యం)

## మూలాలు

## బయటి లింకులు
* 

వర్గం:2018 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:తెలుగు థ్రిల్లర్ సినిమాలు
ఎ (2021 సినిమా)

**ఎ**, 2021 మార్చి 5న విడుదలైన తెలుగు సినిమా. అవంతిక ప్రొడక్షన్స్ బ్యానరులో గీతా మింసాల నిర్మించిన ఈ సినిమాకు యుగంధర్ ముని దర్శకత్వం వహించారు. ఇందులో నితిన్ ప్రసన్న, ప్రీతి అస్రాని, బేబీ దీవేన, రంగదాం, కృష్ణవేణి, భరద్వాజ్ తదితరులు నటించగా, విజయ్ కురాకుల సంగీతం సమకూర్చాడు. 2021 మార్చి 16న అమెజాన్ లో స్ట్రీమింగ్ చేయబడింది.

## నటవర్గం

* నితిన్ ప్రసన్న (సంజీవ్/అశ్వద్ధామ/అర్జున్ ముని)
* ప్రీతి అస్రాని
* బేబీ దీవేన
* రంగదాం
* కృష్ణవేణి
* భరద్వాజ్
* జగన్ యోగిరాజ్

## పాటలు

ఈ సినిమాకు విజయ్ కురాకుల సంగీతం అందించాడు. ఆదిత్యా మ్యూజిక్ ద్వారా పాటలు విడుదలయ్యాయి.

## అమెజాన్
ఈ సినిమా అమెజాన్ లో లభిస్తోంది.

## మూలాలు

## బయటి లింకులు
*

వర్గం:తెలుగు థ్రిల్లర్ సినిమాలు
కహిని

**కహిని**, 1997 అక్టోబరు 17న విడుదలైన బెంగాలీ సినిమా. మూవీ మిల్ బ్యానరులో చంద్రమాల భట్టాచార్య, మలయ్ భట్టాచార్య నిర్మించిన ఈ సినిమాకు మలయ్ భట్టాచార్య దర్శకత్వం వహించాడు. దర్శకుడి ఉత్తమ తొలి చిత్రంగా 43వ జాతీయ చలనచిత్ర అవార్డును అందుకుంది.

## కథా సారాశం
రజత్ ఒక పిల్లవాడిని కిడ్నాప్ చేయాలని నిర్ణయించుకుంటాడు. దానికోసం ఒక వ్యక్తి రజత్ కు కొన్ని పేపర్లు, పిల్లల సగం కాలిపోయిన ఫోటోను ఇస్తాడు. కిడ్నాప్ చేసిన పిల్లలతో రజత్, పేయింటర్, టాక్సీ డ్రైవర్ తమ ప్రయాణాన్ని ప్రారంభిస్తారు. కాని వారికి అనుకోని పరిస్థితులు ఎదురౌతాయి. పిల్లల శారీరక పరిస్థితి అధ్వాన్నంగా మారుతుంది.

## నటవర్గం

* ధృతిమాన్ ఛటర్జీ (రజత్)
* రబీ ఘోష్
* దేబేష్ రాయ్ చౌదరి (టాక్సీ డ్రైవర్‌)
* దేబాషిష్ గోస్వామి
* నీలకంఠ సేన్‌గుప్తా
* అనురాధ ఘటక్
* అజోయ్ ఆనందించండి
* సుఖ్లాల్ బైద్య
* సౌమ్యమయ్ బక్షి
* సౌమిక్ బాల్
* జయంతమోహన్ బండియోపాధ్యాయ
* బిశ్వనాథ్ బెనర్జీ
* ఇంద్రనీల్ బెనర్జీ

## మూలాలు

## బయటి లింకులు
* 

వర్గం:1997 సినిమాలు
వర్గం:బెంగాలీ సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు